text: Travlhed med at finde hjælp til ældre
  01 marts 2014 kl. 13.24
  Efter firmaet Caregruppen i går gik konkurs har mange ældre mistet deres hjemmehjælp i Kolding, Vejle og Fredericia.
  I dag var der travlhed med at skaffe hjælp til de gamle.
  I Kolding kommune arbejdede man således ihærdigt på at sikre alle ældre hjemmehjælp - og medarbejderne fra det krakkede Caregruppen var selv mødt op for at hjælpe med at få kabalen til at gå op.
  I Kolding kommune er der 250 ældre, som var kunder i Caregruppen.
  